Riksgrense

**Riksgrense**, **landegrense**, eller **nasjonalgrense**, er grensen mellom to suverene staters landterritorier, og er vanligvis fastlagt gjennom bilaterale grenseavtaler. Territorialgrensen er yttergrensen for statens fulle suverenitet i havet. Den økonomiske sonen går lenger ut. Landets avgrensning mot havet heter kystlinje, mens grensen mellom staters sjøterritorier benevnes havgrense.

Ekstraterritoriell status er en form for begrensning i statens jurisdiksjon innenfor riksgrensen. For eksempel var de hanseatiske kjøpmenn i Bergen lenge ikke underlagt norsk lov. Innenfor sjøfart innebærer ekstraterritoriell jurisdiksjon at staten anvender og håndhever sin lovgivning utenfor territorialgrensen.

I tilknytning til nasjonale grenser kan det være ulike former for bevoktning, toll og politikontroll og ved spente forhold mellom stater også såkalte buffersoner.

## Naturlige grenser
Naturlig grenser  kan inkludere følgende:
*Hav, Norges grense mot Atlanterhavet er en naturlig grense
*Elver, Rio Grande er naturlig grense mellom deler av USA og Mexico
*Innsjøer, Tanganyikasjøen i Afrika er naturlig grense mellom flere afrikanske land
*Skoger, Amazonasregnskogen i Sør-Amerika er naturlig grense mellom blant annet Brasil og Venezuela
*Fjellkjeder, en rekke land i Europa og Asia har grenser langs fjellkjeder og den trekkes ofte langs vannskillet

## Norges riksgrense

Norges riksgrense er til sammen 2562&nbsp;km lang, og regnes fra grensepunkt nr.&nbsp;XX (G.B.2) mellom Norge og Sverige ved Grisebåene til grensemerke nr.&nbsp;415 som avslutter riksgrensen mellom Norge og Russland ved Jakobselvas munning i Varangerfjorden.

I Nordland og Troms følger riksgrensen mellom Norge og Sverige i stor grad vannskillet som danner en naturlig grense. Det indre av Finnmark hadde lenge uklar grense mellom Norge og Sverige, og ble fastsatt i 1751.

De enkelte norske riksgrenser er:
* Mot Sverige: 1630&nbsp;km
* Mot Finland: 736&nbsp;km
* Mot Russland: 196&nbsp;km
* Totalt: 2562&nbsp;km

Norges riksgrense(r) er fastlagt av følgende grenseavtaler:
* Grensetraktaten av 1661: Bestemte grensen mellom det av Danmark-Norge til Sverige avståtte Båhuslen mot Smaalenene i Norge. Ca. 25&nbsp;km av riksgrensen mellom Smaalenene og det avståtte Bohuslen ble beskrevet ganske detaljert. Norges forhandlere klarte å legge Enningdalen til Norge.
* Grensetraktaten av 1751: Hele grensen fra Kornsjø i Østfold til Nesseby i Øst-Finnmark ble gått opp og fastlagt i detalj, tilsammen ca. 2228&nbsp;km. Kan nevnes at Femunden ble i sin helhet norsk, og at Lierne ble lagt til Norge, til tross for svenske innbyggere. Idre og Særna ble imidlertid oppgitt, etter å ha vært de facto svensk siden 1645.
* Grensetraktaten av 1810: Bestemte punktet der den senere Treriksrøysa på Krokfjellet, nå grensepunkt mellom Norge, Finland og Russland.
* Grensekonvensjonen av 1826: Bestemte grensen fra Nesseby til Grense Jakobselv.

## Bilder

 Norway Finland Russia cairn.jpg|Fire menn på Treriksrøysa mellom Norge, Finland og Russland.
 Bjørnfjell, øst for Narvik, ved riksgrensa mellom Norge og Sverige, 1904 - no-nb digifoto 20130321 00009 bldsa FA0279 (cropped).jpg|Bjørnfjell, øst for Narvik, ved riksgrensa mellom Norge og Sverige, 1904
 Norsk-SvenskeGrensenWW2.jpg|Tyske piggtrådsperringer og forsterket vakthold på grensa mellom Norge og Sverige da nordmenn flyktet under andre verdenskrig 
 Swedish-Norwegian border, Älvdalen, Dalarna, Sweden (6332030472).jpg|Riksgrensa mellom Norge og Sverige i Älvdalen i Dalarna 1948
 Svinesund10okt2004ny.jpg|Gammel og ny bru over Svinesund mellom Østfold og Sverige.
Utsjoki border Sami Bridge.jpg|Europavei 75 og Samelandsbrua på grensa mellom Finland og Norge.
Storskog Grenze.jpg|Norsk grensekontrollpunkt på Storskog i Sør-Varanger er det eneste langs landegrensa mot Russland. Europavei&nbsp;105 krysser stedet.
Three nations.JPG|Treriksrøys (svensk *Treriksröset*, engelsk *tripoint*) i Golddajávri i Storfjord i Troms på grensa mellom Finland, Sverige og Norge
 Baarle-Nassau frontière café.jpg|Riksgrense mellom Nederland og Belgia i Baarle-Nassau


## Se også
* Grunnlinje
* Indre farvann

## Referanser


## Eksterne lenker
* 
* Statens kartverk: Riksgrensa Norge - Sverige
* Statens kartverk: Riksgrensa Norge - Finland
* Statens kartverk: Riksgrensa Norge - Russland
* Riksarkivet: Utvalg fra grensearkiv ca. 1750

## Kilder
* Statens kartverk - Norges riksgrense, kystlinje og grunnlinjer